વિચાર એના મગજમાં એવો ઘૂસી ગયો છે કે લોકોને તો પેટમાં કબજીયાત થાય, પણ આ બબુચકને ભેજામાં કબજીયાત થઇ ગઈ. પેટની કબજીયાત હોય તો કોઈપણ ડોક્ટર પાસે જઈને, એનું ‘અબોર્શન’ પણ કરાવી લાવીએ! આ તો ભેજાની કબજીયાત! સીટી સ્કેનમાં પણ નહિ આવે! ટીવી જુઓ કે ના જુઓ, પણ એની ચેનલ ચોવીસ કલાક ચાલુ રહે એમ એના ભેજામાં એક જ ધૂન ચાલે, ‘મારે કોઈપણ રીતે મંગળના ગ્રહ ઉપર જવું છે કોઈ મને મંગળ પર મોકલાવો રે મોકલાવો! ટોઈલેટમાં બેઠો હોય તો ત્યાં પણ એક જ લવારો, ‘જાના હૈ, જાના હૈ, મુજે મંગલ પર જાના હૈ, ધીન ધીના ધિન્ન ધિંગધીન ધીના ધિન્ન ધિંગ!’ એની પીન જ એવી ચોંટી ગયેલી કે કોઈપણ પ્રકારે ડીલીટ થાય જ નહીં! તારી ભલી થાય તારી ચમનિયા!